Onsports Team

Ο τεχνικός του Παναθηναϊκού, Γιώργος Δώνης στάθηκε σε όσα έχει δει ως τώρα από την προετοιμασία του συλλόγου στην Ολλανδία

Στο γεγονός ότι ο Παναθηναϊκός εμφανίζεται πιο βελτιωμένος από την περσινή χρονιά στάθηκε με δηλώσεις του στη Nova μετά το τέλος του αγώνα με την Μπρέντα ο τεχνικός των «πρασίνων» Γιώργος Δώνης. Ο Έλληνας προπονητής παράλληλα αναφέρθηκε στις κινήσεις που είναι να γίνουν από εδώ και πέρα.

«Γενικώς ήταν ένα δυνατό παιχνίδι σε πολύ όμορφο γήπεδο. Είδαμε τα πράγματα που θέλουμε μεσοεπιθετικά. Είναι δύσκολο γιατί είχαμε τα προβλήματα με τους Μπουζούκη, Κουρμπέλη ενώ και ο Δώνης είχε παίξει 70 λεπτά στο προηγούμενο παιχνίδι.

Έπρεπε να βρούμε λύσεις στην μεσαία γραμμή. Πέρα από τις 15 ημέρες της προετοιμασίας, ήταν ένα πολύ ωραίο διάστημα εκπαίδευσης στο οποίο έχουμε γυμναστεί καλά. Έχουμε βάλει τις πρώτες βάσεις και θέλουμε να συνεχίσουμε στο ίδιο επίπεδο μέχρι να ολοκληρωθεί το ρόστερ για να έχουμε μία πολύ δυνατή ομάδα. Περίμενα ότι θα είμαστε πολύ βελτιωμένοι ατομικά και ομαδαικά.

Οι παίκτες μου έχουν δείξει τέτοιο επαγγελματισμό από την στιγμή που τελείωσε το πρωτάθλημα μέχρι σήμερα που έχω μείνει έκπληκτος» είπε αρχικά ο Δώνης για να προσθέσει:

«Δεν είναι εύκολο για τους ποδοσφαιριστές που δεν έχουν μεγάλο βαθμό ετοιμότητας να είναι 2-3 βδομάδες πριν αρχίσει το πρωτάθλημα. Θέλουμε να έχουμε μία πολύ δυνατή 20άδα. Δυσκολευόμαστε στην μεταγραφή μέσου και κεντρικού αμυντικού, ελπίζουμε να ολοκληρωθεί το παζλ στο επόμενο διάστημα. Είναι σημαντικό να βρούμε το κομμάτι που θέλουμε».